‘પૃથ્વી થિયેટર’ની એ આગવી ઓળખાણ છે. એક એની કૅફે અને બીજી એની બુક શૉપ. કૅફેમાં થિયેટર-ફિલ્મના વેટરન્સથી માંડીને તરવરિયાઓ સહિતના અલગ અલગ પ્રતિભા ધરાવતા લોકો તમને જોવા મળે. તમારા જેવા સામાન્ય નાટ્યરસિકો તો હોય જ. પૃથ્વીની કૅફેની ફેમસ આયરિશ કૉફી કે સુલેમાની ચા ઉપરાંત હવે તો મેનુમાં ચિક્કાર નવી નવી વાનગીઓ ઉમેરાયેલી છે. નાનકડી બુક શૉપમાં થિયેટરને લગતાં દુર્લભ પુસ્તકો મળી જાય.